KINNITATUD
Tallinna Linnavaraameti 20.01.2022  
käskkirjaga nr 8.-1/7
LISA 1	
	
Tallinna Linnavaraameti ameti juhataja asetäitja ametijuhend		

1.	Üldsätted
1.1	Ameti juhataja asetäitja (edaspidi juhataja asetäitja) on Tallinna Linnavaraameti (edaspidi amet) koosseisu kuuluv juhtivametnik, kelle nimetab ametisse ja vabastab ametist ameti juhataja.
1.2	Juhataja asetäitja allub ameti juhatajale.
1.3	Juhataja asetäitja asendab ameti juhatajat ja ameti juhataja asetäitjat.
1.4	Juhataja asetäitjat asendab ameti juhataja, ameti juhataja asetäitja või ameti juhataja poolt määratud teenistuja.
1.5	Juhataja asetäitja juhindub oma tegevuses riigi ja Tallinna linna õigusaktidest, ameti põhimäärusest, töökorralduse reeglitest ja käesolevast ametijuhendist.

2.	Ametikoha eesmärk
Tallinna Linnavaraameti korteriühistu- ja elamuosakonna, kinnisvaratoimingute osakonna, maatoimingute osakonna ja üürikomisjoni haldusalasse jäävate valdkondade põhitegevuse koordineerimine ja juhtimine, osalemine vastutusvaldkonna arengusuundade ja poliitika väljatöötamisel, ameti eesmärkide seadmisel ja täitmisel. 
 
3.	Põhinõuded:
3.1	kõrgharidus ja vähemalt kolmeaastane juhtimistöö kogemus kohalikus omavalitsuses või riigiasutuses;
3.2	eesti keele oskus kõrgtasemel ja ühe võõrkeele oskus kesktasemel ametialase sõnavara valdamisega;
3.3	tööks vajalike riigi ja Tallinna õigusaktide tundmine, nende rakendamise oskus;
3.4	Tallinna arengukavade ja planeeringutega määratud arengusuundade tundmine;
3.5	arvuti kasutamise oskus, sealhulgas ametikohal vajaliku tarkvara kasutamise oskus;
3.6	suhtlemis-ja väljendusoskus, oskus oma seisukohti ja arvamusi põhjendada, mõtete ja informatsiooni suulise ja kirjaliku esitamise võime; oskus efektiivselt kasutada aega;
3.7	algatusvõime ja loovus, võime osaleda uute lahenduste väljatöötamisel, neid rakendada ning töötada iseseisvalt ja initsiatiivikalt; kohusetunne, otsustus- ja vastutusvõime.

4.	Juhataja asetäitja teenistuskohustused:
4.1	ameti juhataja nõustamine vastutusvaldkonna küsimustes;
4.2	vastutusvaldkonda kuuluvate struktuuriüksuste töö koordineerimine vastavalt ameti ja struktuuriüksuste põhimäärustele;
4.3	koostöö arendamine vastutusvaldkonda kuuluvate struktuuriüksuste vahel ja valdkonnaüleselt ameti eesmärkide täitmiseks;
4.4	osalemine vastutusvaldkonna arengudokumentide väljatöötamisel ja rakendamisel ning ameti strateegiliste eesmärkide seadmisel ja täitmisel, sh tööplaani koostamisel ja elluviimisel;
4.5	vastutusvaldkonna arengusuundade ja poliitika väljatöötamiseks ettepanekute tegemine;
4.6	osalemine vastutusvaldkonna eelarve ja eelarvestrateegia väljatöötamisel, planeerimisel ja täitmisel;
4.7	ettepanekute tegemine ametile lahendamiseks antud küsimusi puudutavate eelnõude lülitamiseks Tallinna Linnavalitsuse istungite päevakorda ning sellega kaasnevate materjalide ettevalmistamise korraldamine;
4.8	koostöö arendamine Tallinna Linnavalitsuse teiste struktuursete allüksustega ametile pandud ülesannete täitmiseks;
4.9	ameti esindamine juriidilistes tehingutes vastavalt volitustele;
4.10	oma vastutusvaldkonnas hangete seaduspärase ja korrektse läbiviimise tagamine;
4.11	vajadusel osalemine komisjonides, projektrühmades;
4.12	teabe andmine ameti teenistujatele oma töö valdkonnast vastavalt õigusaktidele;
4.13	suhtlemine füüsiliste ja juriidiliste isikutega ja ametiasutustega, isikute vastuvõtu korraldamine;
4.14	ametile saabunud avaldustele, ettepanekutele, taotlustele ja teabenõuetele vastamise korraldamine vastavalt asjaajamise korrale;
4.15	iga-aastaste arenguvestluste läbiviimine vastutusvaldkonda kuuluvate struktuuriüksuste juhtitega;
4.16	oma vastutusvaldkonnas eelarveliste vahendite kasutamise kontrollimine ning sellekohaste kokkuvõtete koostamine koos omapoolsete hinnangute ja ettepanekutega; 
4.17	ameti juhataja antud teiste tööülesannete täitmine.

5.	Juhataja asetäitja vastutab:
5.1	talle pandud teenistuskohustuste õiguspärase, täpse ja õigeaegse täitmise eest;
5.2	talle teenistuse tõttu teatavaks saanud riigi- ja ärisaladuse, eraisikute delikaatsete isikuandmete ning muu juurdepääsupiirangutega informatsiooni hoidmise eest;
5.3	dokumentide säilivuse eest.

6.	Juhataja asetäitjal on õigus:
6.1	saada ameti struktuuriüksustelt, linna ametiasutustelt ja linnaosavalitsustelt andmeid ja dokumente, mis on vajalikud temale pandud teenistuskohustuste täitmiseks;
6.2	teha ameti juhatajale ettepanekuid vastutusvaldkonda kuuluvate struktuuriüksuste töö efektiivsemaks muutmiseks, ümberkorraldamiseks ja teenistujate koosseisu muutmiseks, töötingimuste ajakohastamiseks ning teenistujate kvalifikatsiooni tõstmiseks;
6.3	teha ettepanekuid töörühmade moodustamiseks ja asjatundjate kaasamiseks enda pädevusse kuuluvate küsimuste lahendamisel;
6.4	kokku kutsuda nõupidamisi oma valdkonda kuuluvate ülesannete lahendamisel;
6.5	juhtida tähelepanu tekkinud õigusalastele probleemidele ning esitada omapoolseid ettepanekuid oma pädevusse kuuluvate küsimuste osas ameti struktuuriüksustele; 
6.6	iseseisvalt võtta vastu otsuseid vastutusvaldkonna ülesandeid puudutavates küsimustes;
6.7	teha ettepanekuid töötajate ametisse nimetamiseks ning ametist vabastamiseks;
6.8	saada teenistuskohustuste täitmiseks vajalikke töövahendeid, kontori- ja sidetehnikat ning tehnilist abi nende kasutamisel;
6.9	saada teenistuskohustuste täitmiseks vajalikku ametialast täiendkoolitust;
6.10	tööülesannete täitmiseks kasutada ameti tehnilisi töövahendeid.

Olen tutvunud ja kohustun täitma.

/allkirjastatud digitaalselt/